text: Eitt úrslit, sum eingin hevði droymt um. Men tað er veruleiki. Føroyar hava fingið stig í sínum fyrsta EM-undankappingardysti móti Montenegro. Dysturin varð spældur í montenegriska høvuðsstaðnum, Podgorisa.
text: #000000
text: Føroysku spælararnir vístu góðan stríðsvilja, og í fyrra hálvleiki revsaðu teir serliga mótstøðumenninar við góðum skjótálopum. Nicholas Satchwell var eisini stinnur millum stengurnar, og føroyska verjuspælið var gott. Í hálvleikinum vóru Føroyar heldur óvæntað á odda 15-10.
text: #000001
text: Men føroyska spælið var ikki eins sannførandi eftir steðgin. Føroyska verjan tóktist í løtum at missa tamarhaldið á mótstøðumonnunum, sum í heilum spældu seg í góðar støðu. Føroyska álopsspælið var heldur ikki serliga gott. Føroyingarnir mistu ofta bóltin í uppspælinum, og teir misnýttu eisini fleiri møguleikar.
text: #000002
text: Men føroysku spælararnir vildu ikki geva skarvin yvir. Eftir eitt timeout fingu Føroyar tvey skjót mál upp í slag. Og innskifti Niklas Simonsen hevði avgerandi leiklut, tá bara 12 sekund vóru eftir at spæla. Montenegro spældi seg í fría skotstøðu, men kvívíkingurin í føroyska málinum bjargaði í stórum stíli. Føroyar fóru síðan í skjótálop. Kjartan Johansen fann Róa Berg Hansen, sum hevði runnið seg í góða støðu – og hann skoraði og tryggjaði Føroyum eitt stig.
text: #000004
text: Megnar stríðsvilji, megnar liðavrik – eitt megnar úrslit!
text: #000005
text: Hesar 16 møta Svøríki og Íslandi
text: #000006